Giraltovský+spravodaj

= KTO SA BOJÍ VEĽKÉHO ZLÉHO VLKA? =

Big bad wolf ( Veľký zlý vlk) je pracovný názov medzinárodného projektu Comenius, do ktorého sa od septembra 2011 zapojila Súkromná stredná odborná škola v Giraltovciach. Cieľom projektu je poukázať na to, akí podobní sme si aj napriek tomu, že žijeme v rôznych častiach Európy. Chceme teda preskúmať národné kultúry jednotlivých člénských krajin a zároveň prostredníctvom výletov stanoviť hranice prirodzeného prostredia predátorov. Ak načrieme hlbšie do našej národnej kultúry, zistíme, že tradícia „ veľkého zlého vlka” siaha do dávnej histórie tak našich, ako aj ostatných európskych predkov. Svedčí o tom bohatosť zmienok nielen o tomto zvierati, ale aj o dravcoch ako takých. „ Kto sa bojí vlka, nech nejde do lesa.” Táto stará múdrosť platí často vzbudzujú u ľudí strach a hrôzostrašné predstavy, sú nenávidené a zavrhnuté, si pri lepšom poznaní určite zaslúžia našu úctu a svoje čestné miesto v prírode, ale i kultúre. A rovnako i preto, že účasť na projekte znamená nielen príjemné a pekné zážitky, ale aj množstvo usilovnej práce a odhodlania najmä v situáciach, keď treba použiť iný ako materinský jazyk. Komunikačným jazykom celého projektu je totiž angličtina a preto práve jej ovládanie tvorí významný predpoklad „ vstupu do lesa”, teda do projektu. Okrem našej krajiny totiž na projekte participuje ďalších deväať krajín, a to španielsko, Portugalsko, Litva, Estónska, Poľsko, Island, Rumunsko, Taliansko a Nórsko. Ako vedľajší efekt projektu očakávame zlepšenie komunikačných schopností v anglickom jazyku, čitateľskej gramotnosti, IT zručností, odhalenie prírodného a kultúrneho dedičstva, ktoré ponúka naša krajina a rovnako aj partnerské krajiny. A to všetko jedným z najefektívnejších spôsobov učenia sa, spojením teórie s praxou. Momentálne na projekte pracuje 12 žiakov školy, ktorí sa mu venujú predovšetkým v čase mimo vyučovania. Odmenou za poctivo vykonávanú prácu je pre každého z nich možnosť vycestovať minimálne do jednej z partnerských krajín a aktívne sa podielať na práci na medzinárodnej úrovni. Táto skutočnosť predstavuje neoceniteľný prínos pre ďalší praktický život študentov. Spoznávať krásy cudzej krajiny v sprievode miestnych ľudi je omnoho viac, ako navštíviť danú krajinu s papierovým bedekrom v ruke alebo iba o nej čítať v novinách či na internete. Nám sa takto prednedávnom podarilo navštiviť Španielsko. Na týždeň sme opustili školské povinnosti a vydali sa v ústrety objavovaniu pokladov tejto krásnej krajiny. Španieli pre nás pripravili bohatý program, ktorý začínal ráno a končil v neskorých nočných hodinách. Španielsky spôsob života nás inšpiroval k vytvoreniu nového ustáleného spojenia „španielsky čas”, vo význame „ mať na všetko čas ”, pretože počas celého výletu vládla pokojná, pohodová atmosféra. Plní očakávaní sme prileteli na barcelonské stretnutie s novými priateľmi prebehlo do centra Barcelony. Naše prvé stretnutia s novými priateľmi prebehlo v obrovskej ZOO, odkiaľ sme sa asi po dvoch hodinách vybrali do Národného parku Coliserola, kde nás čakali prehliadky oblasti s výkladom skúsených sprievodcov. Vo večerných hodinách sme prišli do mesta Montbui, v ktorom sídli škola naších španielskych partnerov. Hneď na druhý deň ráno sme mali možnosť ju spoznať, nielen prostrednítvom jej návštevy, ale aj aktivít, ktoré si pre nás Španieli pripravili. Pre žiakov bola pripravená hodina anglického jazyka a pre všetkých krátky kurz kreslenia stôp a rovnako aj kultúrny program vo forme španielskych tancov pod vedením učiteľa hudby. Učitelia a žiaci nás potom veľmi milo prekvapili tradičným občerstrevním z domácej výroby. Poobede sa naši žiaci vracali do nových domovov, mali totiž možnosť vyskúšať si aj to, aké je to žiť v španielskej rodine, kde strávili dve noci. Na vyše dva dni sme potom zakotvili priamo v Pyrenejách, kde bol pre nás pripravený bohatý program. Čakali na nás prechádzky po okolí, návšteva Centra divokej zveri, kde sme mali možnosť vidieť naživo krmenie takých zvierat ako liška, divá mačka, srnka či jazvec až po sledovanie hviezd či pitvanie sovej pelety. Vo večerných hodinách sme sa opäť zdokonaľovali v španielskych tancoch. Po dvoch dňoch sme sa vrátili do Barcelony, kde sme strávili príjemné dopoludnie obdivovaním tejto krásnej metropoly. Plní zážitkov sme sa potom vracali dlhou cestou domov. Najbližšie nás čaka Vernár a objavovanie naších pokladov. Často sa nám stáva, že za cudzími prírodnými krásami sme schopní precestovať tisícky kilomterov, pričom niekedy ani nevieme, čo všetko nám ponúka naša vlastná krajina. Čaka nás množstvo práce, ale sme presvedčení, že to má zmysel a výsledok bude stáť za to. Skúsenosti a zážitky nám totiž nikto nikdy nevezme.   
 * [] || page 20 ||
 * [] || page 17 ||
 * [] || page 14 ||
 * [] || page 15 ||
 * [] ||  ||
 * [] ||  ||